hu hu en hu hu hu hu hu hu hu hu hu hu nl hu hu hu hu hu hu hu fr hu hu hu pt hu sk hu hu hu hu pl hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu fr de hu pt af hu hu hu hu hu hu hu hu de hu hu hu hu is pt hu hu hu hu hu hu hu pl hu hu hu hu hu hu hu hu hu hu hu hu hu hu hu hu fr hu sv hu hu hu hu sv hu hu hu hu hu hu hu hu hu hu hu hu ca pt hu pl hu pt hu hu hu hu hu hu hu hu hu hu hu hu hu hu hu hu hu pt hu pl hu hu hu hu hu hu hu hu hu hu hu hu is pl hu hu pt hu hu hu hu hu pl hu hu hu hu hu hu hu hu hu hu hu hu fr hu fr af pt hu hu hu hu hu hu hu hu hu en hu hu hu hu hu hu hu hu hu hu hu hu hu pl hu hu hu hu hu hu hu hu hu hu pl hu hu hu hu hu hu pt hu hu hu hu hu hu pl pt hu hu hu hu hu hu hu hu hu hu hu hu hu hu hu hu hu
2017-05-29Sütés nélküli édességekkosárka, krémsajt, sütés nélküli, zabpehely
Egy időben nagy mániám volt ez a kosárka készítés, aztán valamiért elmaradt, azt hiszem elfogyott az ihlet. Nemrég viszont jött az ötlet, hogy készítek egy sütés nélküli Fanta sütit, méghozzá kosárkára formázva : ) Nagy sikere volt nálunk, Apukám napokig emlegette, hogy milyen nagyon finom volt : ) Sajnos a külalakja nem lett az igazi, nem lett szép rajta a narancsos zselé, de mivel tényleg nagyon finom volt, így úgy döntöttem, hogy mégis megosztom a receptet.
1 dl tej (én 20 g kókuszkrém és 80 g víz keverékével készítettem)
édesítő ízlés szerint (nálam kb. 20 g Diawellness négyszeres erejű édesítő)
70 g krémsajt (kép ITT)
egy csipetnyi konyakliszt vagy egy kevés zselatinfix (elhagyható)
1 csapott tk étkezési zselatin (2 g)
A kosárka hozzávalóit aprítógépbe tesszük, és alaposan összekeverjük. Hűtőbe tesszük. A töltelék hozzávalóit egy villával, vagy kis kézi habverővel összekeverjük.
A “tésztát” 7 egyenlő részre osztjuk, szilikonos muffinformába nyomkodjuk. Megtöltjük a túrós krémmel, hűtőbe tesszük. A narancsos réteg hozzávalóit összekeverjük, felmelegítjük (én mikróztam, pár másodpercre betettem, majd kivettem, alaposan elkevertem, újra mikró, újra keverés, stb.), kicsit kihűtjük, majd a kosárkák tetejére öntjük. Én nem vártam vele eleget, ezért nem lett olyan, mint ahogy elképzeltem, kicsit szétfolyt, de tényleg akkora sikere volt, hogy ezért döntöttem úgy, hogy mégis megosztom.
Az egész adag kb: 95 g ch és 920 kcal.
7 db esetén, 1 db: 13,5 g ch és 131 kcal.
A Facebook-on itt találsz meg: fittkonyha.info
2014-12-12Sütés nélküli édességekdiawellness, dió, kosárka, krémsajt, sütés nélküli, zabpehely
Régen gyártottam már ilyen kis kosárkát, már hiányzott, ezért gondoltam most valami télies, karácsonyi hangulatút készítek, ami szerintem a dió, füge és narancs miatt sikerült is : ) Kis adag, mert most nagyobb formát használtam, mint máskor, na meg sejtettem, hogy kicsit magasabb lesz a ch és a kalória is, de abban is biztos voltam, hogy nagyon finom lesz : )
50 g (apró szemű) zabpehely
4-5 szem füge (vagy bármilyen aszalt gyümölcs kb. 30 g)
édesítő (nálam 1 tk Diawellness négyszeres erejű édesítő)
1-2 ek tej, ha szükséges, hogy összeálljon a massza
kb. 150 g light krémsajt (kép ITT)
1 tk Diawellness vaníliás hideg pudingpor (elhagyható vagy helyette jó lehet pl Szafi Free vaníliás pudingpor is szerintem)
3-4 tk darált dió ízlés szerint
1-2 ek narancs vagy mandarinlé
pár csepp narancsaroma (elhagyható)
A kosárka hozzávalóit késes aprítóban összekeverjük (vagy kézzel összegyúrjuk), kis időre hűtőbe tesszük, amíg elkeverjük a krém hozzávalóit. Puding nélkül is jó szerintem, mert a krémsajt a hűtés során dermed valamennyit, de én akartam nekem egy kis vanília ízt és egy kis “extra tartást” adni : ) Szilikonos muffinformába nyomkodjuk a tésztát, megtöltjük krémmel és hűtőbe tesszük. A tetejére szórtam még egy kis darált diót és gránátalma magot. Nekem ebből az adagból 4 db kosárkám lett (de most nem a mini muffinformát használtam, hanem normál méretűt. a kisebb forma esetén szerintem kb. 7-8 db lesz belőle)
Az egész adag ch tartalma kb. 70 g, 4 db kosárka esetén kb. 18 g ch, ami talán soknak tűnik, viszont annyira tömény (a dió és a füge miatt), hogy ez az a fajta desszert, amiből még nekem is elég 1 db, mert eltelít : )
A Facebook-on itt tudsz csatlakozni: fittkonyha.info
2014-11-02Sütés nélküli édességekkókusz, kosárka, krémsajt, sütés nélküli, zabpehely
Már régóta izgatta a fantáziámat, hogy a hibiszkusz tea szép piros színét és finom ízét vajon ki lehet-e használni valami sütiféleséghez. Amikor otthon voltam, akkor tesómmal tettünk is egy próbát, aminek csak annyi szépséghibája volt, hogy abban a formában nem vált be. Csillag alakú muffinformába öntöttük a krémet, és úgy terveztük, hogy teszünk rá csokikrémet és amikor megdermed, kiborítjuk, és lesz egy szép kis csillag alakú bonbonszerűségünk. Annyi volt a bibi, hogy ehhez “gyenge” volt a krém, viszont nagyon nagyon finom volt. Már akkor tudtam, hogy ebből lesz egy “újratábla” : ) Több zselatinnal elkészítve akár az eredeti ötlet is megvalósítható lehet, de szerintem úgy már inkább “gumis” állagú lenne és nem krémes, és én azt úgy nem szeretem. Szóval úgy döntöttem, hogy egy újabb kosárkát készítek és ehhez használom fel ezt a finom teás krémet : )
130 g aprószemű zabpehely
kb. 100 g kókuszkrém (Cocomas) (vagy helyette tejszín/tej)
édesítő ízlés szerint (én 1 ek Diawellness 1:4 négyszeres erejű édesítőt használtam)
2 tk olvasztott kókuszolaj
2 ek hibiszkusz tea (filteres is jó, a lényeg, hogy viszonylag “erős” tea legyen)
1 dl forró víz
2 tk méz (vagy mézpótló, de el is hagyható, viszont nagyon finom ízt ad neki)
fél dl hibiszkusz tea
200 g light krémsajt (kép ITT)
50 g kókuszkrém (Cocomas) vagy helyette habtejszín
2 csapott tk étkezési zselatin
fél dl hibiszkusz tea
2 tk étkezési zselatin
A kosárkához a hozzávalókat aprítógépbe tesszük és összekeverjük. A Cocomas-t lassan adagoltam, nekem ennyi kellett hozzá. Nem baj, ha kicsit ragacsosnak tűnik a tészta, mert a zabpehely beszívja a nedvességet és úgy pont jó lesz. Tejszínnel vagy tejjel készítve lehet, hogy kevesebb is elég. Kis időre hűtőbe tesszük, majd muffinformába nyomkodjuk. (Én mini szilikonos formát használtam, kb. 4 cm-es, és így 11 db kosárkám lett. Ha nem szilikon formát használunk, akkor érdemes a mélyedésekbe tenni egy-egy véköny sütőpapí csíkot, amivel ki lehet emelni majd a kész sütit.) Hűtőbe tesszük, amíg elkészítjük a krémet. A teafüvet leforrázzuk, lefedjük, majd leszűrjük, édesítjük. Kimérünk belőle fél dl-t, ehhez hozzáadjuk a 2 csapot tk étkezési zselatint, majd kicsit felmelegítjük (mikróban pár másodperc), keverjük, mikrózzuk, keverjük : ) A lényeg, hogy a kis zselatin szemek feloldódjanak. A krémsajtot elkeverjük a kókuszkrémmel (vagy tejszínnel), majd hozzáadjuk a zselatinos teakeveréket és alaposan összekeverjük. Megtöltjük a kosárkákat és hűtőbe tesszük. Ilyenkor még elég híg a krém, de a hűtőben megdermed.
A zselatin kockákhoz a maradék fél dl teához adjuk a zselatint, és a szokásos módon, melegítjük, keverjük, melegítjük, majd tetszőleges formába öntjük és hűtőbe tesszük, majd amikor megdermed, felkockázzuk és a kosárkák tetejére szórjuk. Én itt kicsit csaltam, mert adtam hozzá egy nagyon kevés piros ételfestéket is : ) (a díszítéshez az ötletet a tutti-frutti szelet adta, mert az nekem nagyon tetszett : ) recept ITT )
Az első próbálkozásnál mi tejszínt használtunk, és így utólag azt mondom, hogy azzal jobb lett volna, de csak azért, mert úgy jobban megmarad a tea íze, így a kókuszkrém kicsit elnyomta, de így is nagyon finom.
Az egés adag ch tartalma kb. 100 g, 11 kosárka esetén 9 g ch/db.
A Faceook-on itt tudsz csatlakozni: fittkonyha.info
2014-09-28Sütés nélküli édességekalma, kosárka, krémsajt, mogyoró, ősz, sütés nélküli, sütőtök, zabkorpa, zabpehely
Már régóta tervben van ez a “tökös kosárka”, csak ki kellett várnom a sütőtök-szezont : ) (nem szabadultok a kosárkáimtól : D )
40 g mogyorópehely (darált mogyoró)
édesítő ízlés szerint (nálam kb. 30-40 g xilit, plusz egy kevés folyékony édesítő)
fél alma (magház és héj nélkül kb. 50-60 g)
kb. 200 g sütőtökpüré (sült sütőtök)
100 g krémsajt (Aldi, Lidl, Penny saját márkás termékei, kép ITT)
fahéj, szerecsendió, őrölt szegfűszeg, édesítő – ezek ízlés szerint
A kosárka hozzávalóit aprítógépbe tesszük és összekeverjük. (a tejet a végén adtam hozzá) Hűtőbe tesszük, hogy a zabpehely, zabkorpa megduzzadjon. (először még lágynak tűnhet a massza) Egy muffinformát kibélelünk sütőpapírcsíkokkal (ezzel tudjuk majd könnyen kiemelni a kész kosárkát), és elkészítjük a krémet. A hozzávalókat alaposan elkeverjük, ízlés szerint fűszerezzük, édesítjük. (szerintem ez tényleg ízlés dolga, mehet bele több sütőtök, kevesebb krémsajt, több fűszer, édesítő, stb. szóval kóstolgatni kell : ) )A masszából golyókat formázunk, tenyerünkkel szétlapítjuk, és a formába nyomkodjuk. (nekem most 8 darab mini kosárkám lett) A krémsajtos-sütőtökös masszát a kosárkákba töltjük és újra hűtjük. A tetejére sütőtökből formáztam golyókat és megszórtam mogyorópehellyel.
Az egész adag szénhidráttartalma kb. 130 g, 8 db kosárka esetén kb. 16 g ch/db.
A Facebook-on itt tudsz csatlakozni: fittkonyha.info
2014-09-04Sütés nélküli édességekBounty, kókusz, kosárka, sütés nélküli, zabpehely
A Bounty torta és a Hamis Bounty után most elkészült a Bounty kosárka is : ) Mert ez a forma és elkészítési mód még mindig a szívem csücske : )
100 g zabpehely (aprószemű)
kókuszkrém (Cocomas, kb. 70 g)
édesítő (kb. 30-40 g cukornak megfelelő)
10 g kókuszliszt (vagy szerintem helyette is mehet kókuszreszelék)
Cocomas (kb. 130 g)
édesítő ízlés szerint (nálam 1 ek xilit)
reszelt cukormentes tejcsoki (Wawel)
A kosárka hozzávalóit aprítógépben összekeverjük (vagy kézzel összegyúrjuk), kis időre hűtőbe tesszük. (A Cocomas-t lassan adagoljuk attól függően, hogy mennyitől áll össze szépen a massza.) Ilyenkor még viszonylag “ragacsosnak” tűnik, de majd a zabpehely beszívja a nedvességet.
A töltelékhez egyszerűen csak elkeverjük a hozzávalókat, ízlés szerint édesítjük.
A “tésztát” tetszőleges részre osztjuk és muffinforma mélyedéseibe nyomkodjuk. Nekem 7 db kosárkám lett, mini muffinformát használtam. (ahogy a többi ilyen jellegű sütinél, most is mindegyik mélyedésbe tettem egy-egy sütőpapírcsíkot, hogy majd könnyen ki lehessen emelni a kész kosárkát a formából) Megtöltjük a kókuszos krémmel és hűtőbe tesszük. A tetejét reszelt csokival és kókuszchipsszel díszítjük. A krémmel én kicsit elszámoltam magam, kevesebb is elég lett volna, de ha már így alakult, akkor jól megpakoltam a kosárkákat.
Az egész adag ch tartalma kb. 100 g, 7 kosárka esetén 14 g ch/db.
A Facebook-on itt tudsz csatlakozni: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2014-08-18Sütés nélküli édességekkedvenc, kosárka, krémsajt, mandulaliszt, mogyoró, sütés nélküli, zabpehely
Nem tehetek róla, de valamiért nagyon tetszik ez a kosárka forma. Pláne így sütés nélkül : ) Pedig már az utolsó Snickers kosárkánál gondoltam, hogy megígérem, hogy egy időre leállok ezekkel, de valamiért sejtettem, hogy úgysem tudom betartani az ígéretet : ) Szóval inkább most sem ígérek ilyesmit, csak annyit, hogy ez a kosárka totál hozza a marcipán fílinget : )
3 db szárított füge (kb. 30 g) vízbe áztatva kb. 30 percig
édesítő (nálam 1 ek “negyedannyi”, négyszeres erejű, nulla kalóriás édesítő)
200 g light krémsajt (Aldi, Lidl, Penny, kép ITT)
1 ek mandulaliszt (kb. 10 g)
A kosárka hozzávalóit késes aprítóba tesszük és alaposan összekeverjük. Hűtőbe tesszük. A muffinformát “kibéleljük” sütőpapír csíkokkal (így könnyen ki tudjuk majd emelni a kész kosárkát a formából), majd a masszát 8 részre osztjuk (mini muffin formát használtam!! normál forma esetén csak 4 db lesz ebből az adagból szerintem), belenyomkodjuk a formába és újra hűtőbe tesszük. Közben elkészítjük a krémet, ami roppant bonyolult : ) A hozzávalókat elkeverjük, majd megtöltjük a kosárkákat és újabb hűtés következik.
Az egész adag kb. 70 g ch, 8 kosárka esetén kb. 9 g ch/db. (bevallom, én többre számítottam : ) )
A Facebook-on itt tudsz csatlakozni: fittkonyha.info
2014-08-04Csupakrém sütemények, Sütés nélküli édességekkaramell, kosárka, krémsajt, mogyoró, sütés nélküli, zabpehely
Volt már egy “snickers-es” próbálkozásom torta formájában, ami igazából csak az ízvilága miatt kapta azt az elnevezést, na most ugyanez a helyzet ezzel a sütés nélküli kosárkával is : ) A “tésztához” a Fekete erdő kosárka “tésztáját” használtam fel, annyi különbséggel, hogy a kakaó helyett mogyorót tettem bele.
20 g mogyorópehely (darált mogyoró)
kb. 1 dl tej
édesítő ízlés szerint (nálam 20 g xilit, plusz folyékony)
20 g karamell ízű pudingpor
2 db diabetikus karamell cukorka (Spar-ban vettem, de enélkül is jó)
földimogyoró (kb. 30 gr)
100 g light krémsajt (Aldi, Lidl, Penny, vagy light mascarpone – kép ITT)
A kosárka hozzávalóit aprítógépbe tesszük, és alaposan összekeverjük. Egy kis időre hűtőbe tesszük, kb. amíg elpakolunk a konyhában : ) A tésztát 12 részre osztjuk (mini muffin formát használtam, 4 cm-es. A nagyobbnál szerintem csak 6-7 db jön ki ebből a mennyiségből), belenyomkodjuk a formába. (és mint máskor, most is érdemes egy-egy sütőpapír csíkot tenni a mélyedésekbe, amivel majd később könnyedén ki tudjuk emelni a kész sütit) Hűtőbe tesszük, amíg elkészítjük a krémet. A pudingot, édesítőt tejet elkeverjük és sűrűre főzzük. A karamell cukorkával az helyzet, hogy valamiért elég nehezen olvad, ezért szerintem egyszerűbb, ha reszelve tesszük bele. Jó kemény, szóval könnyen lehet reszelni. Én egyet beledobtam a pudingba főzés közben, de mivel nehezen olvadt, így a másodikat már reszelve tettem bele. Persze ilyen karamell cukorka nélkül is finom, de azért ad neki egy plusz karamell löketet : ) Amíg hűl a puding, addig a megpucoljuk a mogyorót, késsel apróra vágjuk (nem kell nagyon apróra, csak mégse legyen egész, de azért rá lehessen harapni), száraz serpenyőben kicsit megpirítjuk. Belekeverjük a pudingba, majd hozzáadjuk a krémsajtot is, és egy csipetnyi sót. (A pudingot nem kell teljesen kihűteni, de azért elég langyos legyen) Megtöltjük a kosárkákat, majd újra hűtőbe tesszük. Miután kicsit megdermedt, reszeltem a tetejére egy kevés cukormentes tejcsokit, hogy  azért a csoki is jelen legyen, ha már Snickers-ről beszélünk : )
Az egész adag ch tartalma kb. 145 gr, 12 részre osztva 12 gr ch/kosárka.
A Facebook-on itt tudsz csatlakozni: fittkonyha.info
2014-07-28Sütés nélküli édességekkókusz, kosárka, puding, sütés nélküli, tesó, zabpehely
Ennek a sütinek elég kalandos volt az elkészítése, pedig alapjáraton nincs benne semmi nehézség. Mi eredetileg mákos kosárkát terveztünk, amit meg is sütöttünk, de finom szólva is az ehetetlen kategóriába lehetne sorolni… : ) Nem mákot, hanem máklisztet használtunk, és ez miatt nagyon száraz és kemény lett, ami még a krémmel akár jó is lehetett volna, de ennek az íze is rossz volt. Másfél napig ugrattuk egymást a családdal azzal, hogy “egy mákos kosárkát valaki?” : ) Szóval igazából jól elszórakoztunk rajta, na meg vártuk, hogy hátha majd a krémtől változik valami és meg lehet enni. Végül feladtuk, és úgy voltunk vele, hogy legalább a krémet kikanalazzuk belőle, mert az nagyon finom lett. Aztán tesómnak jött az ötlet, hogy csináljunk hozzá egy kókuszos zabpelyhes sütés nélküli kosárkát és kanalazzuk át a krémet. Szóval így született meg az egzotikus kosárka, aminek hatalmas sikere lett : ) Legközelebb pedig megpróbálom mákliszt helyett mákkal elkészíteni az eredeti verziót.
(8 db normál méretű muffin formához)
kb. 0,7 dl tej
25 gr kókuszkrém (ez a sűrű állagú, helyette lehet kb. 70-80 gr Cocomast használni, úgy nem kell bele tej)
édesítő (nálunk 1 ek Diawellness négyszeres erejű édesítő)
10 gr kókuszliszt (kókuszreszelék is jó)
1 cs. vaníliás pudingpor
200 ml habtejszín (plusz édesítő, ha szükséges)
A kosárkákhoz a hozzávalókat aprítógépben vagy turmixgépben összeaprítjuk, annyi kókuszolajat adunk hozzá, hogy egy jól formázható massza legyen. Kis időre hűtőbe tesszük. (ilyenkor még a zabpehely “dolgozik”, ezért, ha szükséges hűtés után még adjunk hozzá kókuszolajat vagy kókuszkrémet) Nekünk most nem Cocomas volt, hanem az a fajta kókuszkrém, amelyik olyasmi állagú, mint kókuszzsír “dermedt” állapotában, ezért egy kevés tejjel mikróban felmelegítettük, hogy könnyebben lehessen turmixolni. A masszát 8 egyenlő részre osztjuk és belenyomkodjuk a muffinformába. (normál méretű szilikon formát használtunk, most nem a minit : ) ) Újra hűtés.
A krémhez megfőzzük a pudingot, majd amikor már langyosra hűlt, akkor belekevervjük a felvert habtejszínt. A kosárkák aljára teszünk pár darab kockára vágott mangót, belekanalazzuk a krémet és a tetejére is teszünk mangót. Pár órára hűtőbe tesszük, hogy kicsit szilárduljon a krém.
Az egész adag ch tartalma kb. 200 gr (de ebből csak a mangó 50 gr). 8 kosárkára osztva 25 gr ch/db.
A Facebook-on itt tudsz csatlakozni: fittkonyha.info
2014-07-21Sütés nélküli édességekkedvenc, kosárka, krémsajt, sütés nélküli, zabpehely
Szeretek elbíbelődni a sütés nélküli sütikkel… még akkor is, ha totális felfordulást csinálok magam körül a konyhában : ) De legalább nem kell sütőt kapcsolni ebben a melegben!!! : ) Nem tudom, hogy mennyire felel meg ez a kis kosárka az igazi fekete-erdő kategóriának, mivel ahogy elnéztem ez is ahány ház, annyi szokás de az ízvilág az biztos passzol : )
1 ek folyékony kókuszolaj
150 g meggy (magozva)
200 g light krémsajt (kép ITT)
pár csepp csokis meggy aroma (elhagyható)
reszelt cukormentes tejcsoki (Wawel)
A kosárka hozzávalóit aprítógépbe tesszük, és alaposan összekeverjük. Hűtőbe tesszük, amíg elkészítjük a “tölteléket”. A kimagozott meggyet, krémsajtot, édesítőt (aromát) összeturmixoljuk, hűtőbe tesszük, amíg megformázzuk a kosárkákat : ) A masszából kis darabokat “lecsípünk”, kilapítjuk, és belenyomkodjuk a muffinsütő mélyedésébe. (Mindegyik mélyedésbe tettem egy-egy vékony sütőpapír csíkot, ugyanúgy, mint a barackos kókusztoronynál, hogy könnyen ki tudjam emelni majd a sütit) Nekem 11 db mini kosárkám lett (4 cm- es muffinformát használtam). A kosárkákat megtöltjük a meggyes-krémsajtos töltelékkel, és hűtőbe tesszük. Kicsit híg marad, lehetett volna bele tenni zselatint, de nekem nem volt kedvem : ) Úgy voltam vele, hogy mivel kosár formában van, így nem baj, ha kicsit folyós marad a krém. (***** egy kis frissítés: másnapra tökéletes állagú lett a krém, zselatin nélkül is : ) ***** )
Az egész adag ch tartalma akb. 150 g, 11 kosárkám lett, így kb. 14 g ch/db.
A Facebook-on itt tudsz csatlakozni: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2014-04-12Egyéb, Sütés nélküli édességekkávé, kosárka, krémsajt, sütés nélküli, tiramisu, zabkorpa, zabpehely
Mindig is szerettem a krémsajtos sütiket, így a tiramisu is nagy kedvenc, akár torta formájában is. Ezt a kosárkát viszont nem kell sütni, csak formázni és belekanalazni a krémet : )
100 gr aprószemű zabpehely
kb. 1 dl tej
1 tk instant kávé
édesítő (nálam kb. 2 tk DW négyszeres erejű édesítő)
7 dkg light krémsajt vagy mascarpone (kép ITT)
7 dkg krémes zsírszegény túró (Aldi-s krémes állagú)
1 tk zselatin fix (elhagyható)
A kávét és az édesítőt elkeverjük a tejjel, mikróban kicsit felmelegítjük (instant kávé helyett természetesen lehet főzött kávét is használni, a lényeg, hogy kb. 1 dl legyen a tej és a kávé összesen), ráöntjük a zabpehelyre, kicsit állni hagyjuk, hogy beszívja a tejet. Hozzákeverjük a kakaóport, és kb. 1 ek zabkorpát (ha szükséges), hogy jól gyúrható masszát kapjunk. Egy kicsit hűtőbe tesszük. A krém hozzávalóit elkeverjük, majd a tésztával kibéleljük a muffinformát, és belekanalazzuk a krémet. A zselatin fix végül is el is hagyható, ugyanis ez egy elég sűrű krém lesz, meg amúgy is “kosárban” van, nem folyik ki : ) Pár órára hűtőbe tesszük (nekem egy éjszakát ott töltött), a tetejét kakaóporral, reszelt csokival díszítjük.
Az egész adag ch tartalma kb. 85 gr, nekem 11 kosárkám lett. (kisméretű muffin formát használtam)
A Facebook-on itt tudsz csatlakozni: fittkonyha.info
Szúrés egyedi bejegyzés típusokra...
Szafi Free köles alapú palacsinta
Fahéjas szilvás kevert süti
Krémek, kásák, pudingok (32)
Saláták, sós krémek (14)
Sütés nélküli édességek (158)
alma banán ch csökkentett csoki desszertgolyó diawellness dió durumliszt ebéd egyszerű gluténmentes gyors kedvenc keksz kelt tészta krémsajt kókusz kókuszkrém mogyoró muffin mák palacsinta paleo puding serpenyős szafifitt szafifree szafireform sütés nélküli tejmentes tesó tojásmentes torta tészta tízórai tönkölyliszt túró vacsora zabkorpa zabpehely zabpehelyliszt zabreggeli zero6 édes péksüti ünnepek
A weboldalon cookie-kat használunk, amelyek segítenek, hogy a lehető legjobb felhasználói élményt nyújthassuk. Weboldalunk használatával jóváhagyod, hogy cookie-kat használjunk.Bezár